  Виталий Пронин Туэ 15-тӥ куартолэзе Удмуртиысь Йӧскалык библиотека пусйиз 100 ар тырмонзэ. Кыӵе сюресэз со ортчиз та дыр ӵоже? Али библиотекаын утисько 1 миллион 551 сюрс 478 книгаос.3 Библиотекалэн радъясез но нырысетӥ кивалтӥсез луэ Михаил Фёдорович Шитов (1889-1934), Ижын улӥсь революционер. Библиотекае люказы 20 сюрс пала книгаос, газетъёс но журналъёс, соос ваемын вал пӧртэм библиотекаосысь: заводъёсысь, Нагорной но Заречной волостной библиотекаосысь, нимаз адямиослэсь но мукет. Юрт усьтӥськиз 1918-тӥ арын 15-тӥ куартолэзе, 2 нунал ӵоже отчы 100 адями гожтӥськиз ни.3 1923-тӥ арын шуркынмонэ Ижын кылдэ библиотекаослэн огазеяськонзы. Со сюлмаське, книгаос гуртъёсы но мед вуозы шуыса. Ижысь библиотекаын со вакытэ ужа вал 6-8 адями.3 Быдӟым ож дыръя книгаосты нуллӥзы госпитальёсы но военной частьёсы, кылдытэмын вал питран вылын 18 библиотекаос.3 Ож бере библиотека сяськаяз. 1957-тӥ арын ӝажыос вылын 220 сюрс книга утиське вал ни. Кулэ выль юрт! Ставропольысь краевой библиотекалэсь туссэ лыдэ басьтыса (архитекторъёсыз А. Лопатто но А. Лысяков), Ижысь библиотекалэсь проектсэ лэсьтӥзы архитекторъёс В. Антощук но Б. Чичкин. Юрт чакламын вал 550 сюрс книгалы. 1958-тӥ арын 17-тӥ тулыспалэ Советской ульчаысь тодмо юрт усьтӥськиз.3 1957-тӥ арын библиотекалы В. Ленинлэсь нимзэ сёто. Вуоно араз библиотека азе памятник пукто. Со дырысен тросэз лыдӟисьёс библиотекаез «ленинка» ниманы кутско.3 1989-тӥ арын толсуре библиотекалы «национальной» ним сёто - мукет улосвылъёсысь одӥг библиотека но таӵе данъет ӧз басьты на вал.3 Али библиотекаын утисько 1 миллион 551 сюрс 478 книгаос. Тужгес вашкалаез - «Триодь постная», та вӧсяськон книга поттэмын 1621-тӥ арын. Азинтӥське электрон библиотекаез лэсьтон, отысь шедьтыны луэ 34 сюрс документъёсты. Библиотека вотэсын нуэ «Народы Удмуртии» порталзэ но удмурт культурая «Воршуд» энциклопедизэ.Мария ИвановаТуспуктэм: Йӧскалык библиотека   